2.વૃષભ – બ,વ,ઉ (Taurus): આજે દિવસની શરૂઆત તો તમારી બહુ સારી હશે પણ ઓફિસમાં તમારા ઉપરી અધિકારી દ્વારા તમે કામ પૂર્ણ નથી કર્યું એના માટે તમારે સંભાળવું પડશે. બધાની વચ્ચે તમને કહેવામાં આવેલી વાતો તમને દુઃખ પહોચાડશે. આવક વધવાની સાથે સાથે ખર્ચ પણ વધશે તો તહેવારના દિવસોમાં કોઈ બિનજરૂરી વસ્તુ પાછળ ખર્ચ ના થાય તેની તકેદારી રાખજો. આજે તમારા બાકી રહેલા પ્રોજેક્ટ અને કામ ને પુરા કરવા માટેનો યોગ્ય સમય છે. તમારા સાથી કર્મચારી તરફથી તમને પુરતો સપોર્ટ મળશે. તમારા ઓફીસના કામને લીધે આજે જીવનસાથી સાથે પણ નાની નાની વાતે ગુસ્સે થઇ જશો. મન શાંત રાખો અને તમારા પરિવારને તમારી તકલીફ સમજાવો. તેમની હાજરી અને સલાહથી તમારું મન હળવું થશે.